**СУ'' Отец Паисий'' – с. Медковец, област Монтана**

 **3670 Медковец, ул. Георги Димитров 25, тел.: 09727/2126**

**ИНСТРУКТАЖ**

**на педагогическите специалисти и непедагогическия персонал**

**от СУ„Отец Паисий“- с. Медковец относно задължително консултиране и начин на взаимодействие с медицинско лице в случай на инцидент в образователната институция**

**за учебната 2022/2023г.**

*/Настоящият инструктаж е изготвен във връзка с МЕЖДУИНСТИТУЦИОНАЛЕН ПЛАН ЗА ДЕЙСТВИЕ за превенция на агресията и за засилване на сигурността в образователните институции/*

**I. В случай на инцидент с дете или ученик в училище педагогическите специалисти са длъжни да предприемат следните мерки по отношение на начина на взаимодействие с медицинското лице:**

1. В случай на тежък инцидент с дете в училище, който крие сериозна заплаха за живота на пострадалото дете, учителят незабавно се свързва с телефон 112;

2. Незабавно уведомява медицинското лице в училището лично или остава при детето и изпраща друго лице да го извика;

3.Mедицинското лице оказва неотложната медицинска помощ до пристигането на специализирания екип на спешната помощ.

3.1. В лекарския кабинет се поддържат основни лекарства за оказване на първа помощ и на първични здравни грижи.

3.2. Лекарствата се съхраняват в специален шкаф в медицинския кабинет. Децата нямат пряк достъп до шкафа с лекарствата.

4. Учителят незабавно информира директора на училището.

5. Учителят незабавно информира класният ръководител, който:

5.1. осъществява контакт с личния лекар на пострадалото дете и го информира за инцидента. При необходимост дава и допълнителна информация.

5.2. се свързва с родителите и ги уведомява за инцидента с детето им.

**II. В случай на по-лек инцидент с дете в училище, който към момента на установяването му от учителя, видимо не застрашава живата на детето:**

1.Учителят незабавно информира медицинското лице в училището.

2. Медицинското лице в училище оказва помощ след което е длъжно:

2.1. да информира личния лекар на детето/ученика като го запознае с инцидента и оказаната от него лекарска помощ и приложени медикаменти, ако такива са дадени на детето.

2.2. да насочи детето и родителите за консултиране с личния лекар, който да извърши профилактичен преглед на детето, с цел проследяване на състоянието му и предотвратяване на следващи усложнения.

3.Класният ръководител също информира незабавно личния лекар и родителите за инцидента и оказаната помощ от медицинското лице в училището; насочва родителите към профилактичен преглед при личния лекар.

**III.В случай на постъпило оплакване от ученик към учител за временно неразположение по време на час или по време на почивка:**

1. Учителят, приел оплакването, незабавно насочва ученика към медицинското лице в училището, а при необходимост го придружава лично до кабинета му. В случай, че не може да го придружи лично, поради изпълнение на служебните си задължения, то учителят да потърси съдействие от чистача в коридора или друг дежурен или свободен учител.

2. Учителят незабавно информира класния ръководител на ученика за неразположението на детето, независимо от естеството му, а класният ръководител от своя страна незабавно да се свърже с личния лекар на детето и родителя/настойника/лицето полагащо грижи за детето.

3. По преценка класният ръководител информира директора на училището след изпълнение на действията, описани в точка 2.

**IV. В случай, че ученик съобщи за дете или друг ученик, който не се чувства добре на учител или друг служител в училището, то учителят или служителят да информират незабавно класния ръководител и медицинското лице в училището, а същите да предприемат стъпките описани от точка II и III от настоящия инструктаж.**

**V. Забранява се на учителите или служителите да дават лекарства на учениците, независимо от оплакванията или инцидента, на който децата са станали жертва, преди да са се консултирали с медицинското лице в училището, личния лекар или родителя/настойника/лицето упражняващо грижи за детето, с цел да се избегнат нежелани странични реакции и усложнение.**

**VI. Забранява се на учителите/класните ръководители или другите педагогически специалисти да освобождават ученик, който е помолил за това, поради временно неразположение, независимо от външния вид на детето в момента на оплакването и състоянието му.Ако това се случи учителите/класните ръководители или другите педагогически специалисти насочват детето към консултация с медицинското лице в училището, след което незабавно осъществяват контакт с родителя и го информират за неразположението на детето му.**

1. След изпълнение на действията от т.VI учителите/класните ръководители или другите педагогически специалисти осъществяват контакт с личния лекар на ученика и го информират за състоянието му.

2. Учителите не допускат ученик , който е съобщил, че не се чувства добре да бъде оставен сам и без наблюдение, до идването на медицинското лице в училището, личния лекар или родителя/настойника/лицето упражняващо грижи за детето.

3. Ако не е възможно да се свърже с родителя/настойника/лицето полагащо грижи за детето, личния лекар или медицинското лице в училището, а състоянието на детето се влоши, то учителят звъни на телефон 112.

4. Ако не е възможно да се установи контакт с родителя, то класният ръководител информира по-големи братя или сестри на детето, в случай че в училището учат такива.

**VII. Ако дете се е оплакало в училище на учител за временно неразположение предизвикано от главоболие, болка в корема, зъбобол или друго и след потърсено съдействие от медицинското лице в училище същото е дало някакви медикаменти/лекарства, незабавно информира класният ръководител на детето.**

1. Класният ръководител информира родителя/настойника/лицето полагащо грижи за детето и личния лекар за състоянието на детето и поетите лекарства.

2. Медицинското лице в училище от своя страна при възникване на ситуация в т.1 незабавно информира личния лекар на детето и насочва родителя/настойника/лицето полагащо грижи за детето към профилактичен преглед, с цел проследяване на състоянието му.

**VIII.** **В случай, че учител или служител забележи, че дете или ученик видимо не изглежда в добро здравословно състояние, без да е постъпила оплакване от детето, то незабавно да се информира класният ръководител и медицинското лице в училище, а те от своя страна да информират родителя/настойника/лицето полагащо грижи за детето и личния лекар.**

**IX. В случай на инцидент с дете в училище или постъпило оплакване от ученик за временно неразположение, то учителите/класните ръководители/други педагогически специалисти задължително се консултират с медицинското лице в училище или личния лекар на детето преди да пристъпят към оказване на долекарска помощ или даване на лекарства/медикаменти от какъвто и да е вид или други действия, за които не са преминали обучение и нямат съответните умения и компетентности.**

**X. При диагностициране на инфекциозни заболявания учителят/служителят уведомява медицинското лице. То уведомява ръководството на училището и се уведомяват родителите и личния лекар, като се предприемат мерки за изолиране на детето до вземането на решение от компенетното медицинско лице. Директорът изпраща бързо известие до РЗИ-Монтана.**

**XI. При възникване на кризисна ситуация Директорът на училището в рамките на един час подава сигнал в РУО и Отдел ”Закрила на детето” в Областна администрация и полицията.**